**ANNONCERING AF**

**PROJEKT OM UDARBEJDELSE AF METODE TIL BEREGNING AF SPILDEVANDSUDLEDNINGERS PÅVIRKNING AF SEDIMENT MED MILJØFARLIGE STOFFER**

# FORMÅL

Miljøstyrelsen (herefter ordregiver) skal have udført en opgave vedrørende udvikling af en relativt simpel metode til beregning af forventede koncentrationer af miljøfarlige forurenende stoffer i sediment i forbindelse med spildevandsudledninger. Metoden skal indgå i myndighedsbehandlingen af sager efter bekendtgørelse om krav til udledning af visse forurenende stoffer (BEK 1433/2017).

Selve beskrivelsen af og kravene til det udbudte projekt fremgår af vedlagte opgavebeskrivelse, jf. bilag 1.

# OPGAVENS OMFANG

Annonceringen omfatter indkøb af en eller flere beregningsmetoder i form af regneark og en tilhørende vejledning i notatform om anvendelsen heraf, herunder med beskrivelse af metoden, beskrivelse af og begrundelse for de antagelser, der er lagt til grund, oplysning om de anvendte variable og om, hvor data for disse kan findes samt en vurdering af usikkerheder ved metoden og de resultater, der opnås ved anvendelse heraf.

Projektet har en økonomisk ramme på DKK 250.000.

Opgaven er nærmere beskrevet i bilag 1.

# PERSONDATA

Ordregiver behandler personoplysninger i forbindelse med indhentelse af tilbud, typisk kontaktoplysninger for en eller flere medarbejdere hos tilbudsgiver. Databeskyttelsesforordningen giver rettigheder til de registrerede, og ordregivers behandling af personoplysninger er beskrevet i privatlivspolitikken på [www.mst.dk](http://www.mst.dk).

Tilbudsgiver bedes sammen med tilbuddet indgive en erklæring om underretning om behandling af personoplysninger i forbindelse med udbud, jf. bilag 3. Erklæringen bedes udfyldt og underskrevet af tilbudsgiveren.

# PROCEDURE FOR ANNONCERINGEN

Ordregiver annoncerer opgaven i overensstemmelse med udbudslovens afsnit V.

Der er tilrettelagt nedenstående proces for afgivelse af tilbud.

## **Annonceringsmateriale**

Materialet, der danner grundlag for afgivelse af tilbud, består af følgende:

* 1. Annonceringsbetingelser (dette dokument)
  2. Bilag 1 - Ordregivers opgavebeskrivelse
  3. Bilag 2 - Ordregivers kontraktudkast
  4. Bilag 3 - Skabelon til erklæring om persondataunderretning

## **Afgivelse af tilbud**

Tilbudsgiver skal udarbejde et skriftligt tilbud. Der kan kun afgives ét tilbud pr. tilbudsgiver.

Tilbud skal være modtaget **senest tirsdag den 27. oktober 2020 kl. 12**. Tilbud modtaget efter dette tidspunkt vil ikke komme i betragtning.

Tilbud skal sendes med elektronisk post til:

Miljøstyrelsen

[mst@mst.dk](mailto:mst@mst.dk)

Att.: Maj-Britt Bjergager

I mailens emnefelt skal angives:

**Tilbud på: Projekt om udarbejdelse af metode til beregning af spildevandsudledningers påvirkning af sediment med miljøfarlige stoffer. Må ikke åbnes før tilbudsfristens udløb.**

Tilbuddet skal indeholde beskrivelser i forhold til nedenstående kriterier for tildeling, og det er de punkter, som tilbuddene efterfølgende vil blive vurderet på baggrund af.

Tilbudsmaterialet skal være på dansk.

Tilbudsgiver skal vedstå sit tilbud i tre måneder regnet fra tilbudsfristen.

Tilbudsgivers omkostninger forbundet med at afgive tilbuddet er ordregiver uvedkommende, herunder også hvis ordregiver måtte beslutte at aflyse annonceringen uden tildeling af kontrakt.

Ordregiver er ikke forpligtet til at tilbagelevere tilbuddene til tilbudsgivere.

## **Tildeling**

Ordregiver vil vurdere tilbuddene på grundlag af tildelingskriteriet bedste forhold mellem pris og kvalitet.

Ordregiver vil i forbindelse lægge følgende underkriterier til grund:

1. **Projektløsning 60 %**

Tilbudsgiver skal beskrive, hvordan de vil gribe opgaven an, samt beskrive en overordnet plan for projektets gennemførelse. Planen skal indeholde beskrivelse af de metoder og det datagrundlag, der påtænkes anvendt. Det tillægges positiv betydning i vurdering af kriteriet, i hvor høj grad beskrivelsen opfylder ordregivers behov som beskrevet i opgavebeskrivelsen.

1. **Procedure for kvalitetssikring 15 %**

Tilbudsgiver skal beskrive, hvordan kvalitetssikringen af leverancen påtænkes udført.

1. **Faglige kompetencer for det udførende team 25 %**

Tilbudsgiver skal sende CV’er indeholdende de relevante faglige kvalifikationer og erfaringer for de medarbejdere, der skal stå for opgaveløsningen. Der må maksimalt afleveres fire CV’er, og hvert CV må maksimalt fylde to A4-sider.

Opgaven har en maksimal pris på 250.000 kr. ekskl. moms. Denne pris betragtes som fast og indgår ikke i vurderingen af de indkomne tilbud.

#### **Pointmodel**

Ved evalueringen bedømmes, hvor mange point hvert tilbud skal have på hvert af underkriterierne om kvalitet ved brug af følgende absolutte pointskala fra 1-9:

9 Bedst mulige opfyldelse af kriteriet

8 Glimrende/fortrinlig opfyldelse af kriteriet

7 God/meget tilfredsstillende opfyldelse af kriteriet

6 Over middel i opfyldelse af kriteriet

5 Middel/tilfredsstillende opfyldelse af kriteriet

4 Under middel i opfyldelse af kriteriet

3 Mindre tilfredsstillende opfyldelse af kriteriet

2 Utilstrækkelig opfyldelse af kriteriet

1 Ingen opfyldelse af kriteriet eller mindstekrav

# TILBUDSEVALUERING

Efter tilbudsfristens udløb vil der blive foretaget en evaluering af indholdet af de modtagne tilbud, og på baggrund af de angivne kriterier ovenfor besluttes det, hvilken tilbudsgiver der skal have tildelt kontrakten.

Der vil være tale om en samlet vurdering af de ovenfor anførte kriterier.

Alle tilbudsgivere vil blive underrettet samtidigt og hurtigst muligt om, hvilken afgørelse der er truffet angående tildeling af kontrakten. Ordregiver planlægger at indgå kontrakten i forlængelse af beslutningen om tildeling.

## **Kontraktindgåelse**

Kontrakten indgås på baggrund af kontraktudkast i bilag 2.

Kontrakten fastlægger de forpligtelser og rettigheder, der vil være gældende mellem parterne i forbindelse med løsning af den opgave, der er omfattet af denne annoncering. Det bemærkes, at kontraktudkastets grundlæggende vilkår ikke kan ændres.

Tilbudsgivers standardvilkår vil ikke være en del af kontraktgrundlaget.

# SPØRGSMÅL

Eventuelle spørgsmål til materialet eller processen kan rettes skriftligt til Maj-Britt Bjergager [majbj@mst.dk](mailto:majbj@mst.dk) senest tirsdag den 20. oktober 2020 kl. 10.59. Spørgsmål modtaget efter dette tidspunkt vil ikke blive besvaret.

Spørgsmål vil blive besvaret skriftligt i perioden mandag den 19. oktober til onsdag den 21. oktober kl 12.00.

Såvel spørgsmål som svar vil blive uploadet i anonymiseret form til [www.mst.dk](http://www.mst.dk).

Det er tilbudsgivers ansvar at holde sig ajour med eventuelle offentliggjorte spørgsmål og svar samt rettelsesblade inden tilbudsfristen, idet ansvar for eventuelt mangelfuldt tilbud påhviler tilbudsgiver.

# KONTAKTOPLYSNINGER

Ordregiver er:

Miljøstyrelsen

Tolderlundsvej 5

5000 Odense C

Kontaktperson: Maj-Britt Bjergager, [majbj@mst.dk](mailto:majbj@mst.dk)

# TIDSPLAN

Annonceringen forventes gennemført i henhold til nedenstående tidsplan. Der gøres opmærksom på, at ordregiver forbeholder sig ret til at foretage ændringer. Større ændringer vil blive meddelt tilbudsgiverne.

|  |  |
| --- | --- |
| Fredag den 9. oktober 2020 | Annoncering på udbud.dk |
| Tirsdag den 20. oktober kl. 10.59 | Frist for spørgsmål |
| Mandag den 19.oktober til onsdag den 21. oktober kl. 12.00 | Miljøstyrelsens skriftlige besvarelse af indkomne spørgsmål |
| **Mandag den 27. oktober 2020 kl. 12** | **Frist for afgivelse af tilbud** |
| Fredag den 30. oktober 2020 | Forventet tilbagemelding til tilbudsgiverne |
| Primo uge 45 2020 | Kontraktunderskrivelse og evt. opstartsmøde |